stanford-oval/wikipedia huggingface dataset:
הדיוויזיה ה-15 ההודית (צבא הודו הבריטית)
הערות שוליים

↑  תיקונים להודעת הצבא על המערכה ב-1965, בעיתון business-standard
| המערכה במסופוטמיה במלחמת העולם הראשונה |
| --- | --- | --- |
| כללי | מסילת הברזל ברלין-בגדאד | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| קרבות | 1914: קרב בצרה • קרב אל-קורנה 1915: קרב שוויבה • קרב עמארה • קרב נאסריה • קרב א-סין • קרב קטסיפון 1916: המצור על כות • קרב שייח' סעד • קרב ואדי • קרב אום-אל-האנה • קרב דוג'יילה 1917: קרב כות השני • כיבוש בגדאד • קרב סאמארה • קרב רמאדי הראשון • קרב רמאדי השני 1918: קרב חאן בגדאדי • קרב שרקט • האוטונומיה של נג'ף במלחמת העולם הראשונה | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| יחידות | צבא בריטניה: הצבא הבריטי • חיל המשלוח ההודי • הדיוויזיה השלישית "לאהור" • הדיוויזיה השישית "פונה" • הדיוויזיה השביעית "מירוט" • הדיוויזיה ה-12 ההודית • הדיוויזיה ה-13 "המערבית" • הדיוויזיה ה-14 ההודית • הדיוויזיה ה-15 ההודית • הדיוויזיה ה-17 ההודית • הדיוויזיה ה-18 ההודית הצבא העות'מאני: הארמייה השישית | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אישים | צבא בריטניה: ג'ון ניקסון • צ'ארלס טאונסנד • ג'ורג' פרדריק גורינג • פרסי לייק • פנטון איילמאר • פרדריק סטנלי מוד • ג'ורג יאנגהאזבנד • אלכסנדר קוב • ויליאם מרשל הצבא העות'מאני: אנוור פאשה • קולמר פון דר גולץ • נוראדין איברהים פאשה • סולימאן אסקרי ביי • חליל כות • מוסה קזם קראבקיר • עלי איחסן סביס • איסמעיל האקי ביי (אנ') | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אתרים | אנדרטת בצרה • בית הקברות הצבאי הבריטי בעמארה • בית הקברות הצבאי הבריטי בבצרה • בית הקברות הצבאי הבריטי בבגדאד • בית הקברות הצבאי הבריטי בכות • שער הודו | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| תוצאות | הפסקת האש של מודרוס • הסכם סוור | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
קוקסידיוזיס

| --- | --- |
 תחום:  מחלות זיהומיות 
 גורם:  זיהום 
 טיפול:  nitromide  sulfabromomethazine  toltrazuril  sulfaclozine 
 קישורים ומאגרי מידע
 MeSH:  D003048
 
קוקסידיוזיס (בלטינית: Coccidiosis) היא מחלה טפילית של המעיים אצל בעלי חיים והאדם הנגרמת על ידי פרוטוזואה הקרויות קוקסידיות.
המחלה מידבקת מבעל חיים לשני באמצעות מגע עם צואה נגועה או אכילה של רקמות נגועות.
התסמין הראשוני של המחלה הוא שלשול, שיכול להיות דמי במקרים החמורים.
למרבית בעלי החיים הנגועים בקוקסידיה אין תסמינים, מצב המכונה לפעמים coccidiasis =-קוקסידיאזיס). אולם בעלי חיים צעירים או בעלי פגיעה במערכת החיסון עלולים לסבול מתסמינים חמורים ולמות.
קוקסידיה עלולים לתקוף מגוון רחב של בעלי חיים כמו עופות ובהמות אך בדרך כלל הן ספציפיות למין בעל חיים מסוים. ישנם מקרים יוצאים מן הכלל. הידוע ביותר הוא הטוקסופלזמוזיס הנגרם על ידי טוקסופלזמה גונדי.
בני אדם נתקלים בקוקסידיות כשמארחים בביתם גור של כלב או חתול נגועים. בדרך כלל הפרוטוזואה הטפיליות הנ"ל הן ספציפיות לכלבים ולחתולים, לפעמים לשניהם, ואינן עוברות לאדם, להבדיל מזואונוזות אחרות.
קוקסידיוזיס אצל כלבים

גורי הכלבים נדבקים בקוקסידיות מהצואה של אמן, ועלולים יותר בקלות ללקות בקוקסידיוזיס בגלל מערכת החיסון הבלתי מפותחת שלהם. מצבי דחק עלולים להשפיע על פריצת המחלה בבעלי חיים רגישים.
התסמינים אצל גורי כלבים כוללים שלשולים עם ריר ודם, תיאבון ירוד, הקאות והתייבשות. ללא טיפול המחלה היא קטלנית.
הטיפול הוא שגרתי ויעיל. האבחון נעשה על ידי בדיקה מיקרוסקופית של הצואה, השופעת בדרך כלל באואוציסטים.
התרופות בשימוש במחלה מחסלות את הפרוטוזואה או מצמקות מספיק אותן כדי שמערכת החיסון של בעל החיים יוכל לסלק את הזיהום. נזק קבוע של מערכת העיכול הוא נדיר והכלב בדרך כלל אינו סובל מסיבוכים ארוכי טווח.
קוקסידיוזיס אצל עופות

קוקסידיוזיס היא מחלה משמעותית אצל תרנגולי בית ותוקפת במיוחד את האפרוחים.
היא יכולה להיות קטלנית או לגרום לעוף הפרעה כרונית במערכת העיכול.
קיימים דברי מזון לעופות הכוללים "קוקסידיוסטט" העשוי לשלוט על החשיפה לטפילים ולעל המחלה.
בהתפרצות המחלה נותנים תרופות נגד קוקסידיות. ("קוקסידיוצידיות") כמו טולטרזוריל -toltrazuril Baycox), או אמפרוליום (amprolium). אחרי זיהומים חוזרים העופות השורדים מפתחים התחסנות נגד קוקסידיות.
קוקסידיוזיס אצל בקר

קוקסידיוזיס היא אחת המחלות החשובות אצל בקר צעיר ועגלים גם בתנאי בית וגם במרעה.
התסמינים נוצרים בדרך כלל על ידי המין Eimeria zuernii ו-Eimeria bovis וכוללים חוסר תיאבון, עייפות, התייבשות ושלשולים מימיים, לפעמים דמיים.
המחלה פורצת תכופות בעדרי בקר. הטפיל עלול לנגוע בכל בעלי החיים בחווה ובארצות מסוימות בטפיל נוכח בכל החוות.
הקוקסידיוזיס עלולה לפגוע בגדילה ולפעמים בהשרדות העגלים ופוגעת בדרך זו בתפוקה וברווחיות של ענף הבקר במשק.
סוגים ומינים של טפילים הגורמים לקוקסידיוזיס

הסוג "איזוספורה" (Isospora) הוא הסיבה השכיחה ביותר של קוקסידיוזיס של המעיים אצל כלבים וחתולים.
המינים של איזסופרה הם ספציפיים לבעל החיים הפונדקאי ונוגעים בדרך כלל במין אחד בלבד.
המינים התוקפים כלבים כוללים Isospora canis,‏ Isospora ohioensis,‏ Isospora burrowsi ו-Isospora neorivolta.
המינים התוקפים את החתולים כוללים Isospora felis ו-Isospora rivolta.
התסמין השכיח ביותר הוא השלשולים.
הטיפול הנפוץ ביותר הוא סולפונאמידים.
הסוג "איימריה" Eimeria פוגע בעופות כמו תרנגולות ובבעלי חיים יונקים כמו בקר וארנבים. המינים כוללים Eimeria tenella,‏ Eimeria Eumeria brunetti,‏ Eimeria necatrix,‏ Eimeria acervulina.
הסולפונאמידים הם טיפול יעיל.
הסוג קריפטוספורידיום (Cryptosporidium) כולל שני מינים הידועים כגורמים קריפטוספורידיוזיס: Cryprosporidium parvum ו-Cryptosporidium muris.
הבקר הם בעלי החיים הנגועים ביותר וצואתם היא מקור לזיהום לבעלי חיים אחרים, כולל בני אדם. ניתוחים גנטיים של קריפטוספורידיום אצל בני אדם זיהו את המין Cryptosporidium hominis הספציפי לאדם. הזיהום פוגע בעיקר במקרים של ליקוי במערכת החיסון, כמו כלבים עם כלבלבת, חתולים עם לאוקמיה של החתולים ובני אדם עם איידס.
הסוג "המונדיה" Hammondia מדביק על ידי אכילת הציסטים הנמצאים ברקמות של חיות מרעה ומכרסמים. הכלבים והחתולים הם הפונדקאים הקבועים. Hammondia heydorni פוגעת בכלבים, בעוד Hammondia hammondi ו-Hammondia pardalis בחתולים.
בדרך כלל למחלה אין תסמינים (אסימפטומטית).
הסוג "בסנויטיה" (Besnoitia) מדביק חתולים האוכלים ציסטים שברקמות המכרסמים ואופוסומיים, אך בדרך כלל אינו גורם למחלה.
הסוג "סרקוציסטיס" (Sarcocystis) מדביק בעלי חיים טורפים האוכלים ציסטים מפונדקאי ביניים שונים. הסרקוציסטיס עלול לגרום למחלות אצל כלבים וחתולים.
הסוג טוקסופלזמה כולל מין חשוב אחד: Toxoplasma gondii. החתולים הם הפונקאים הקבועים, אולם כל היונקים ודגים מסוימים, זוחלים ודו-חיים משמשים כפונדקאי ביניים.
רק הצואה של חתולים כוללת אואוציסטים, אבל ההדבקה באמצעות אכילת ציסטים נגרמת על ידי רקמות של כל
פונדקאי ביניים.
טוקסופלזמוזה מופיעה אצל בני אדם בדרך כלל עם חום בדרגה לא גבוהה או כאבי שרירים למשל ימים אחדים. מערכת חיסונית נורמטיבית עשויה לחסל את הזיהום אבל ציסטים ברקמות עלולים להישאר באותו בעל חיים או אדם למשך שנים ולכל החיים. אצל מקרים עם פגיעה במערכת החיסון ציסטים רדומים יכולים להתעורר וגרום לנגעים במוח, בלב, ראות, עיניים ורקמות נוספות.
כשאישה בהריון עם מערכת החיסון לקויה נפגעת על ידי טוקסופלזמה, העובר עלול להיות בסיכון.
תסמינים בחתולים כוללים חום, אובדן משקל, שלשולים, הקאות, אובאיטיס והפרעות במערכת העצבים המרכזית. אצל כלבים המחלה מתאפיינת בשיתוק, רעידות ופרכוסים.
הכלבים והחתולים מטופלים בדרך כלל על ידי קלינדמיצין.
הסוג נאוספורה (Neospora) כולל מין חשוב אחד - Neospora caninum, הפוגע בכלבים באופן הדומה לזה של טוקסופלזמוזיס. נאוספורזיס היא מחלה קשה לטיפול.
הסוג הפאטוזואון (Hepatozoon) כולל מין אחד Hepatozoon canis הגורם להפאטוזואונוסיס (hepatozoonosis) אצל כלבים וחתולים. בעלי חיים נדבקים באמצעות אכילת קרציות מסוג Rhipicephalus sanguineus. תסמיני המחלה כוללים חום גבוה, אובדן משקל וכאבי עמוד השדרה וגפיים.
| --- | --- |
בקרת זהויות :  NLI: 987007284045105171  LNB: 000331323  NKC: ph198736 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לקריאה נוספת

Dwight Bowman Georgis' Parasitology for Veterinarians, 2009
דברי דוד האחרונים

דִּבְרֵי דָוִד הָאַחֲרֹנִים היא שירה המופיעה בספר שמואל. בשיר מספר דוד בגוף ראשון על התגלות ה' בדברו אליו, והבטחת ברית עולם בין דוד וזרעו לבין אלוהים.
זיהוי המחבר

לדעת בנימין אופנהיימר, שיר זה חובר בתקופת דוד או בתחילת מלכות שלמה בנו. אופנהיימר קושר את הבטחת ה' לשלמה בסיפור חלום שלמה בגבעון המופיע בספר מלכים א', פרק ג', פסוקים ד'–ט"ו, בו מטרת המחבר לשבח את המלך ולהציגו כגיבור ישראל. בחלום שאל שלמה "לֵב שֹׁמֵעַ, לִשְׁפֹּט אֶת-עַמְּךָ, לְהָבִין, בֵּין-טוֹב לְרָע" (מלכים א' ג', ט') בדברי דוד האחרונים משתקפת מגמה זו של תיאור המלך כשופט צדק בפסוק בשמואל ב' כ"ג, ג': "אָמַר אֱלֹהֵי יִשְׂרָאֵל לִי דִבֶּר צוּר יִשְׂרָאֵל  מוֹשֵׁל בָּאָדָם צַדִּיק מוֹשֵׁל יִרְאַת אֱלֹהִים".
אחרים טוענים שמחבר מתקופה מאוחרת יותר ייחס את השירה לדוד.
מבנה השירה ואמצעים ספרותיים

השיר בנוי ממשלים וקיימות חזרות של מילים. מספר מילים מקשרות בין שירה זו לשירת דוד המופיעה בפרק הקודם. חלקו השני של השיר אינו מובן ונראה שנפלו בו שיבושים בזמן העריכה.
מזמור מלך

לדעת הרמן גונקל מזמור זה המופיע בשמואל ב' כ"ג, הוא מזמור מלך אופייני בעל מוטיבים דומים אשר היו מושרים במזרח הקדום. לשיטתו נהגו מלכים באזור מסופוטמיה וישראל לשבח את עצמם בשירים. גונקל מזהה מספר מזמורי מלך בספר תהילים. בשירים אלה קיימים מספר מוטיבים כמו דברי הלל ושבח למלך הנערץ והגיבור, עוד משבחים את המלך על יראתו כלפי האל, ומברכים אותו במיטב הברכות. בשירים אלו יש הבטחה לניצחון. לדעת גונקל רוב מזמורי המלך, נכתבו בממלכת יהודה, כנראה בזמן חורבן הממלכה. לדעת אחרים נכתבו מזמורים אלו בתקופה שלאחר הגלות, אך דעה זו אינה נתמכת על ידי אלה המשווים מזמורים בעלי אופי דומה, אשר נכתבו על ידי מלכים אחרים מן המזרח הקדום.
דימוי המלך כשמש מופיע במזמורים שומריים. דוגמאות לכך הן 'המנון לליפית־אשתר' : "כשמש יצא, אור הארץ" ושירת שולגי המדמה עצמו "לשמש המפיצה אור רב על מושבות". בין דימויים אלה המופיעים בשירה מהמזרח הקדום דמיון רב לדבריו של דוד בשיר "וּכְאוֹר בֹּקֶר יִזְרַח-שָׁמֶשׁ בֹּקֶר" (ספר שמואל ב', פרק כ"ג, פסוק ד').
כותרת המזמור

בכותרת הפתיחה: "דִּבְרֵי דָוִד, הָאַחֲרֹנִים" רואים חז"ל את ההבדל בין שירת דוד המופיעה בספר שמואל ב', פרק כ"ב לבין שירה זו כאחרונה המיוחסת לדוד.
שיר זה הוא מעין צוואה של דוד לפני לכתו. הרעיון המרכזי בשיר הוא ששליט צדיק אשר הולך בדרכי ה', מביא עמו ברכה. רעיון זה מובע בשיר, ה' כרת עם דוד ברית ולמתנגדיו צפוי סוף רע ומר. המחבר מעמיד מול השליט הצדיק וירא האלוהים את האיש הרע ובן הבליעל.
נוסחת הפתיחה של השירה אופיינית לכותרות נבואה: "נְאֻם דָּוִד בֶּן-יִשַׁי, וּנְאֻם הַגֶּבֶר הֻקַם עָל--מְשִׁיחַ אֱלֹהֵי יַעֲקֹב, וּנְעִים זְמִרוֹת יִשְׂרָאֵל." במזמור זה מתאר המחבר המקראי את דוד כנביא: "רוּחַ יְהוָה, דִּבֶּר-בִּי; וּמִלָּתוֹ, עַל-לְשׁוֹנִי" (שמואל ב' כ"ג, ב'). דוד מעיד על עצמו כי רוח ה' דיברה בו. התבנית  'נְאֻם' הבאה בפתיחת השיר באה להורות כי דוד הוא הדובר בשיר. המילה " נְאֻם" פירושה דברי נבואה, והיא נוסחת פתיחה המעידה על כך שהדובר נבחר על ידי ה' להעביר את דברו. הדבר מעיד על מעמדו הגבוה של הדובר. כך גם מעיד על עצמו דוד בשירה, בפסוק א': "הֻקַם עָל--מְשִׁיחַ אֱלֹהֵי יַעֲקֹב", על פי ה', 'הֻקַם' למעמד גבוה. רלב"ג פירש: "והוא מעלת כיסא המלוכה". במזרח הקדום ייחסו יכולת נבואית לשליט. לדעת שמואל אברמסקי, שירה זו אינה דברי נבואה הבאה להעביר את דברי האל כמנהג הנביאים אלא השראה אשר נחה על דוד, אלא לומר דברים על ייעודו כמלך ועל ההבטחה שניתנה לו מפי ה' על הבטחת שלטונו לדורי דורות. דברים אלו נמסרו לדוד על ידי נתן הנביא וזהו אם כן פירוש ההבטחה הבאה בצורת התגלות ה'. מסורת קדומה זו משתקפת במזמור זה, על יכולת נבואית אשר קיימת אצל המנהיג מייחסת את צליחת רוח ה' על דוד גם בסיפור משיחתו המופיע בספר שמואל ב', פרק ט"ז.
מקבילות בתנ"ך

לשון דומה בשירה זו, נוקט הכתוב בשירת חנה בספר שמואל א', פרק ב'. השורש י-ש-ע והמילה 'צוּר' מופיעים בשני הכתובים. השירה הראשונה בספר שמואל היא שירת חנה והשירה החותמת את הספר היא 'דברי דוד האחרונים'.
דברי דוד האחרונים במקורות חיצוניים

במגילת התהילים הגדולה שנמצאה בין מגילות מדבר יהודה במערת קומראן 11 מופיע סוף הקטע - "ועץ חוצנית ובאש שרף ישרפו בשבת" ולאחריו קטע פרוזה נוסף המונה את שירי דוד בהתאמה ללוח השנה במגילות קומראן.
הערות שוליים

↑  בנימין אופנהיימר, הנבואה הקדומה בישראל, ירושלים, מאגנס,  1973, עמ' 164
↑  משה צבי סגל, ספרי שמואל, ירושלים, קרית ספר, 1987, ע"מ שפו
↑  שמעון בר אפרת, מקרא לישראל: שמואל ב', ירושלים, מאגנס, 1996, עמ' 253
↑  הרמן גונקל, אגדות בראשית: מבוא לספר בראשית, ירושלים, מוסד ביאליק, 1998, עמ' 137
↑  משה ויינפלד, הליטורגיה היהודית הקדומה: מהספרות המזמורית ועד לתפילות במגילות קומראן ובספרות חז"ל, ירושלים, מאגנס, 2004, עמ' 50
↑  תלמוד בבלי, מועד קטן ט"ז ב'
↑  שמעון בר אפרת, מקרא לישראל: שמואל ב', ירושלים, מאגנס, 1996, עמ' 252
↑  שמואל ב' כ"ג, א'
↑  יאיר זקוביץ, צבת בצבת עשויה: מה בין מדרש פנים - מקראי למדרש חוץ - מקראי, תל אביב, עם עובד, 2009, עמ' 34
↑  שמואל אברמסקי, עולם התנ"ך: שמואל ב', תל אביב, דודזון עתי, 1993, עמ' 176.
↑  יאיר זקוביץ, משמיע שלום מבשר טוב : שבעה פרקי חזון לשלום ירושלים, חיפה, אוניברסיטת חיפה, 2004, עמ' 81
↑  יאיר זקוביץ, צבת בצבת עשויה: מה בין מדרש פנים - מקראי למדרש חוץ - מקראי, תל אביב, עם עובד, 2009, עמ' 269
↑  צילום מהמגילה באתר של רשות העתיקות.
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה |  |
| תקופת שמואל הנביא | ארון הברית בשדה פלשתים • החזרת ארון הברית לישראל• קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית לירושלים • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
לירגלוטייד

|  נתונים כימיים |
| --- | --- |
 מסה מולרית:  3,749.949816 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 מזהים
 קוד ATC:  A10BX07, A10BJ02 
 מספר CAS:  204656-20-2
 PubChem:  16134956
 
לירגלוטייד (בלועזיית: liraglutide, שמות מסחריים נפוצים: סקסנדה, ויקטוזה) היא תרופה לטיפול בסוכרת מסוג 2, ממשפחת האגוניסטים לקולטנים ל-1-GLP, המשמשת גם לטיפול בהשמנה שפותחה על ידי חברת התרופות נובו נורדיסק.
התרופה היא נגזרת של ההורמון האינקרטיני הנקרא GLP-1 (ג'י-אל-פי-1). הנגזרת הזו (לירגלוטייד) נקשרת באופן כללי לאותם הקולטנים של GLP-1 (בגרסתו האנושית) ובכך מחקה את השפעתם המתאפיינת בהפרשת אינסולין.
התרופה ניתנת בזריקה עצמית ונרשמת בדרך כלל על ידי רופא אנדוקרינולוג או רופא מומחה ליתר לחץ דם אם כי גם רופא משפחה ורופא כללי רשאים לרושמה.
שימושים

ההתוויה העיקרית לתרופה היא לחולי סוכרת מסוג 2 (מכל BMI) או לאנשים הסובלים מהשמנה עם 30-BMI או עם BMI-27 עם לפחות מצב אחד הקשור בהשמנה כמו סוכרת או יתר לחץ דם.
עם זאת, לעיתים התרופה תינתן גם לבעלי BMI נמוך מ-27 אם על פי שיקול דעתו של הרופא זהו טיפול סביר עבור בעיית ההשמנה של המטופל.
ביקורת נשמעה על רופאים המסרבים לרשום את התרופה לאנשים הנאבקים עם מצבים מסוימים של השמנה כרונית עם BMI קטן מ-27 (בפרט 26 ו-25), למרות שהחוק מתיר לרופאים אלה לרשום את התרופה באופן מלא.
נעשו ניסיונות לטפל בתרופה שלא בהתוויה גם בחולי סוכרת מסוג 1 וכן במצב משולב של סוכרת מסוג 1 והשמנה (במחקר זה החוקרים לא ציינו את ה-BMI של החולים).
נערכים ניסיונות להשתמש בלירגלוטייד לטפל בסוגים מסוימים של שיטיון (דמנציה) אך ניסיונות אלה בשלבים ניסויים מוקדמים ואין להם כל יישום קליני.
ישנו ניסיון לפתח גרסה פומית של לירגלוטייד (כלומר גרסה הנלקחת דרך הפה).
דיכוי תיאבון

תיאבון מושפע ממגוון רחב של גורמים ביניהם הפעלת הקולטנים שבהם נקלט הורמון ה GLP-1. תיאבון יתר מוביל לאכילת יתר (פוליפגיה) ומסכן את האדם בהשמנה חריפה (מבקשי הטיפול בדרך כלל כבר נמצאים במצב של השמנה) ולכן לעיתים ראוי לדכאו בעזרת תרופה.
על פי כלל, לירגלוטייד תסייע למי שתיאבון היתר שלו נגרם מביוסינתזה מועטה של GLP-1, אך היא לא תסייע אם רמות ה GLP-1 תקינות ותיאבון היתר נגרם מסיבות אחרות; סיבות אחרות לתיאבון מוגבר שאין להן קשר להורמון ה-GLP-1 הן למשל בעיה הורמונלית אחרת (כמו הפרעות במשק הגרלין או הלפטין), הפרעת אכילה זלילתית (Binge eating disorder), נטילת סטרואידים אנאבוליים, צריכת קנאביס ("מנצ'יז"), אכילה רגשית, תזונה שאיננה מתאימה לנתוני האדם ועוד, גורמים אשר הטיפול בהם שונה בתכלית.
כאשר לירגלוטייד משווקת לדיכוי תיאבון היא משווקת בדרך כלל תחת המותג סקסנדה. אם ההתוויה היא סוכרת, היא משווקת תחת המותג ויקטוזה.
תופעות לוואי

תופעות הלוואי העיקריות של התרופה הן בחילות, סחרחורות, כאבי ראש, וכן סימפטומים גסטריים כמו שלשול ועצירות
לפי מחקרים שונים על מכרסמים ובני אדם, תרופות ממשפחת האינקרטינים (כמו לירגלוטייד) אולי יגדילו הסיכוי, במטופלים מסוימים, לסרטן בלוטת המגן כמו גם לדלקת הלבלב (פנקריאטיטיס)
ארגון הגנת הצרכן האמריקני Public citizen אף הגיש בקשה להוציא את התרופה מהשוק בטענה כי חסרונות אלה של התרופה עולים על יתרונותיה.
אתיקה ומשפט

בשנת 2010 עברה נובו נורדיסק על קוד ההתנהגות של ABPI (איגוד תעשיית התרופות הבריטי) בכך שלא סיפקה מידע על תופעות לוואי, וקידמה את התרופה לפני קבלת אישור שיווק.
בשנת 2017, נובו-נורדיסק הסכימה לשלם 58,600,000 $ כדי ליישב תביעות פיצוי מרובות בטענה כי החברה שווקה באופן בלתי חוקי, קידמה, ומכרה ויקטוזה לשימוש "שלא לפי התוויה" תוך הפרה של החוק הפדרלי.  נובו נורדיסק שילמה עוד 1.45 מיליון דולר למדינות קליפורניה ואילינוי על מנת ליישב תלונות בדבר הונאת חברות ביטוחי בריאות פרטיות.
הערות שוליים

↑  liraglutide, saxedna, victoza
↑  בעברית התרופה סקסנדה נכתבת לעיתים גם "סאקסנדה"פורמט עלון לצרכן מאתר משרד הבריאות הישראלי
↑  בגרסתו האנושית - Human GLP-1.
↑  Saxenda recommended for approval in weight management in adults
↑  Off-Label Drug Use: What You Need to Know  Prescription drugs are often prescribed for uses other than what the FDA has approved. Find out why.
1 2  Off-label drugs for weight management Ed J Hendricks
↑  תרופות שלא בהתוויה (off label) - ביטוח - מילון מונחים - בנקרייט
↑  MDedge, Off-Label Liraglutide in Type 1 Diabetes, In a small pilot study, off-label liraglutide as adjunctive therapy in adults with type 1 diabetes on insulin reduced glycemic oscillations and lowered hemoglobin A1c levels, explains Dr. Paresh Dandona.
↑  Addition of Liraglutide to Insulin in Patients With Type 1 Diabetes: A Randomized Placebo-Controlled Clinical Trial of 12 Weeks
↑  McClean PL and Hölscher C (2014): Liraglutide can reverse memory impairment, synaptic loss and reduce plaque load in aged APP/PS1 mice, a model of Alzheimer ‘s disease. Neuropharmacol.,76:57–67.
↑  "UPDATE 1-Novo starts tests on pill version of Victoza drug". Reuters (באנגלית). 2010-01-13. נבדק ב-2020-01-11.
↑  Saxenda: new weight loss drug in battle against obesity  But are the benefits enough to make its high cost worthwhile?
↑  The New Obesity Drugs: an Rx for Weight Loss? Four drugs show promise when coupled with healthier habits.  By Katherine Hobson, Contributor | Aug. 26, 2015, at 9:00 a.m.
↑  Sonal Singh; Hsien-Yen Chang; Thomas M. Richards; Jonathan P. Weiner; Jeanne M. Clark; Jodi B. Segal (April 8, 2013). "Glucagonlike Peptide 1–Based Therapies and Risk of Hospitalization for Acute Pancreatitis in Type 2 Diabetes Mellitus". JAMA Internal Medicine. 173: 534. doi:10.1001/jamainternmed.2013.2720.
↑  Pancreatic Safety of Incretin-Based Drugs — FDA and EMA Assessment  Amy G. Egan, M.D., M.P.H., Eberhard Blind, M.D., Ph.D., Kristina Dunder, M.D., Pieter A. de Graeff, M.D., B. Timothy Hummer, Ph.D., Todd Bourcier, Ph.D., and Curtis Rosebraugh, M.D., M.P.H.  N Engl J Med 2014; 370:794-797February 27, 2014DOI: 10.1056/NEJMp1314078
↑  "Public Citizen to FDA: Pull Diabetes Drug Victoza From Market Immediately". Public Citizen. Retrieved 2013-04-02.
↑  Novo Nordisk Limited, Eli Lilly and Company Limited, Grünenthal Ltd and Napp Pharmaceuticals Limited named in advertisements for breaches of the ABPI Code of Practice - PMCPA, www.pmcpa.org.uk
↑  Novo Nordisk Agrees to Pay $58 Million for Failure to Comply with FDA-Mandated Risk Program, www.justice.gov, ‏2017-09-05 (באנגלית)
↑  Novo Nordisk whistleblower lawsuit: $60 million settlement, Phillips & Cohen, ‏2017-09-05 (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הלגיון השישה עשר גאליקה

|  פרטים |
| --- | --- |
 מדינה:  האימפריה הרומית
 אירועים ותאריכים
 תקופת הפעילות:  41 לפנה"ס – 70 (כ־111 שנים)
 מקים היחידה:  אוגוסטוס קיסר
 מלחמות:  Bellum Siculum, מרד הבאטווים 
 
הלגיון השישה עשר גאליקה (בלטינית: Legio XVI Gallica) היה לגיון רומי שהוקם במקור על ידי אוקטיביאנוס אוגוסטוס קיסר, בשנת 41 או 40 לפני הספירה. מטרת הקמתו הייתה לשים קץ לכיבוש סיציליה של סקסטוס פומפייוס, מה שהעמיד את אספקת התבואה של רומא בסכנה. הלגיון השתתף בכמה מלחמות ברחבי האימפריה, וכן במלחמות פנימיות. הוא חדל להתקיים בשנת 70. סמל הלגיון המשוער הוא אריה. הקיסר אספסיאנוס הקים לגיון חדש, הלגיון השישה עשר פלאביה פרימה.
הערות שוליים

↑  Legio XVI Gallica - Livius, www.livius.org
הכוחות המזוינים של אלבניה

| --- | --- |

 מדינה:  אלבניה אלבניה
 תקופת הפעילות:  1991–הווה (כ־34 שנים) 
 הגוף הקודם:  Albanian People's Army 
 זרועות בצבא:  General Staff of the Albanian Armed Forces  חיל האוויר האלבני  צבא אלבניה  Albanian Naval Force 
 מטה:  טירנה 
 מנהיגות
 המפקד העליון:  נשיא אלבניה 
 כוח אדם
 גיל הגיוס:  18
 מתאימים לשירות צבאי מכלל האוכלוסייה:  1,283,094
 גודל מחזור שנתי המגיע לגיל הגיוס:  107,104
 כוחות פעילים:  14,500
 כוחות מילואים:  5,000
 תקציב
 תקציב שנתי:  110 מיליון דולר
 אחוזי תמ"ג:  1.3% (2013)
 
 www.aaf.mil.al
 
רונדל של חיל האוויר האלבני
הכוחות המזוינים של אלבניה (באלבנית: Forcat e Armatosura të Republikës së Shqipërisë) הוקמו לאחר הכרזת העצמאות של אלבניה ב-1912. כיום הכוחות מורכבים מהמטה הכללי, צבא אלבניה, חיל האוויר האלבני והצי האלבני. ניהול שוטף מתבצע על ידי משרד ההגנה.
יעוד

על פי חוקת אלבניה, הכוחות המזוינים האלבניים אחראיים:
להגן על השטח וגבולות המדינה.
להיות נוכחים באזורי סיכון.
לסייע לאוכלוסייה באסונות טבע או אסונות מעשה אדם.
להגן על החוקה.
להשתתף בפעילות בינלאומית במסגרת כוחות רב לאומיים.
היסטוריה

ב-4 בדצמבר 1912 הוקם הצבא הלאומי האלבני. הוא היה ממומן ברובו על ידי איטליה. ב-4 באפריל 1939, פלשו חיילים איטלקיים למדינה וכבשו אותה תוך שישה ימים.
היסטוריה > המלחמה הקרה

לאחר מלחמת העולם השנייה, אלבניה התקרבה לברית המועצות. הדרגות ומבנה הצבא היו מבוססים על התפישה הסובייטית, ובכך הגדילו את השליטה הפוליטית של המפלגה השולטת בכוחות המזוינים של המדינה. אחד המאפיינים של הקשר אזרחי-צבאי במהלך תקופה זו, היה המאמץ של ההנהגה האזרחית להבטיח את הנאמנות של הצבא למערכת הקומוניסטית ולמוסדותיה.
כמו כל שאר המוסדות במדינה, גם הצבא הוכפף למפלגה הקומוניסטית. כל בעלי הדרגות הגבוהות, ורוב בעלי דרגות הביניים והדרגות הנמוכות בצבא, היו חברים במפלגה. המערכת חוזקה על ידי הקמת תאי מפלגה בתוך שורות הצבא, וחינוך קומוניסטי לחיילים על ידי הפוליטרוק במהלך ההכשרה הצבאית. במטרה להרחיב את השליטה הפוליטית עוד יותר, הוגדל הגיוס לצבא והתגייסו לכוחות המזוינים אנשים מהאזורים הכפריים שהקדישו עצמם לטובת קרייריה צבאית.
המדינה והמפלגה המשיכו וב-1 במאי 1966, בוטלו דרגות הצבא כפי שהיה גם בצבא השחרור העממי של סין. הצבא נשאר מאורגן בצורתו הבסיסית, אך התפקיד של מפקדי הצבא היה חסר חשיבות מכיוון שכולם ביצעו את הוראותיהם של הקומיסרים. ב-1991 הוחזרה שיטת הדרגות על ידי נשיא אלבניה.
במהלך אותן שנים, ה-"Sigurimi" (שירות הביטחון באותה תקופה) אשר התבסס על מבנה ה-ק.ג.ב., היה אחראי על הוצאה להורג, מאסר וגירוש של יותר מ-600 קציני צבא ובכך נטרל את האפשרות להפיכה צבאית. כאשר המשטר הקומוניסטי התמוטט באלבניה ב-1991, היה חשש כי הכוחות המזוינים יתערבו וינסו למנוע את הנפילה תוך שימוש בכוח. בפועל, הכוחות לא נקטו בפעולות מנע על מנת להציל את המשטר שהיו חלק ממנו.
במהלך שנות ה-80 הפחיתה אלבניה את גדודי החי"ר משמונה לארבעה. השינוי היה במעבר מגדודים מאוישים באופן מלא, להתבססות על כוחות מילואים.